<classify> NAHODHA wa Azam FC, Agrey Morris amesema kuwa siri kubwa ya kukaa kileleni mwa msimamo wa Ligi Kuu Tanzania Bara ni kutokana na kuipa uzito mkubwa kila mechi iliyo mbele yao.Azam Fc ndio vinara wa ligi wakiwa kileleni na pointi zao 18 wakifuatiwa na Mtibwa Sugar walio na pointi 17 na Yanga ni ya tatu ina pointi 16. Akizungumza baada ya kumalizika kwa mchezo wao wa juzi dhidi ya Coastal Union uliopigwa Uwanja wa Azam Coplex Chamazi, na Azam kuibuka na ushindi wa 2-0, Moriss alisema kuwa kuongoza ligi inawapa mwanga mzuri wa kuendelea kupambana.Alisema, siri ya kufanya vizuri ni kuwa kila wanapomaliza mchezo mmoja iwe wameshinda au wametoka sare husahau matokeo hayo na kujipanga na mchezo ujao kuhakikisha wanapata matokeo mazuri.Huo ndio mpira kila atakayechanga vizuri karata yake anaweza kuibuka na ushindi, huu ni mpira wa miguu lazima kupambana ili kupata mabao ambayo yatakufanya upate matokeo mazuri. Tumeshamaliza mchezo huu na Coastal Union tunachoangalia ni michezo yetu ijayo ambayo nayo tunahitaji kupata matokeo mazuri na kuzidi kukaa kileleni, alisema Agrey.  <topic>: kitaifa 